open-index/open-wikipedia-markdown huggingface dataset:
Premio María Casares ó mellor espectáculo infantil

Os **Premios de Teatro María Casares ao mellor espectáculo infantil** son outorgados pola Asociación de actores e actrices de Galicia aos mellores traballos nesa especialidade teatral da temporada anterior. É a categoría máis nova de todas, xa que existe desde a edición de 2015. Galardoaron na categoría de mellor espectáculo infantil as seguintes producións:

* 2015. *A casa do avó*  (Tanxarina)
* 2016. *Feo!* (Caramuxo Teatro)
* 2017. *Danza da choiva* (Elefante Elegante)
* 2018. *A galiña azul* (Tanxarina)
*2019. *Patapatúm* (Elefante Elegante)
*2020. *Ummm! Unha comedia musical... para chupar os dedos* (Teatro Avento Producións)
*2021. *Os nenos da varíola* (Pérez&Fernández)
*2022. *Hugo* (Os Náufragos Teatro)
*2023. *A nena que vivía nunha caixa de mistos*, de Caramuxo Teatro

## As compañías máis premiadas 
A pesar da curta vida desta categoría dos Premios, as compañías Tanxarina, Caramuxo Teatro e Elefante Elegante xa o recibiron en dúas ocasións cada unha.

## Véxase tamén 
### Ligazóns externas 
* Información sobre todas as edicións dos Premios na páxina da AAAG
* Asociación de Actores e Actrices de Galicia
IONISx

**IONISx** é unha plataforma educativa na que se imparten cursos online gratuítos e abertos a todo o mundo, na que participan algunhas das máis prestixiosas universidades a nivel internacional.

## Historia 
Foi fundada en setembro de 2013 por dous directores executivo da IONIS Education Group, Marc Sellam e Fabrice Bardèche, co fin de desenvolver dentro do ámbito do e-learning unha ampla oferta  educativa

Algúns destes cursos permiten obter un certificado que avala a realización do curso, previo pago dunha cantidade, sempre que o estudante expedise previamente un certificado de identidade verificada.

## Notas 
## Véxase tamén
### Ligazóns externas 
*Páxina oficial de IONISx
Aeroporto de Kutaisi

O **aeroporto internacional de Kutaisi** , tamén coñecido como **aeroporto internacional David o Construtor Kutaisi**, é un aeroporto situado a 14 quilómetros ao oeste de Kutaisi, a terceira cidade máis grande de Xeorxia, a súa capital lexislativa e a capital da rexión occidental de Imereti. É un dos tres aeroportos internacionais operativos en Xeorxia, xunto co de Tbilisi e o de Batumi. Está operado por United Airports of Georgia, unha compañía estatal.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
Enrique Sotelo (homónimos)

O nome de **Enrique Sotelo** pode referirse a:

* **Enrique Sotelo**, arquiveiro e historiador pontevedrés;
* **José Enrique Sotelo**, médico e político galego (nado en 1959);
* **Enrique Otero Sotelo**, médico e político galego (1849-1904).
Pensado

O apelido **Pensado** pode referirse a:

***Antonio Otero Pensado**, avogado e político galego (f. 1933);
***José Luis Pensado**,  filólogo e lingüista galego (1924-2000);
***Antonio Pensado**, político galego;
***Fernando Pensado**, médico e político galego (n. 1952);
***Suso Pensado**, escritor e investigador galego (n. 1971).
Tomás Abeigón

O nome de **Tomás Abeigón** pode referirse a:

***Tomás Abeigón**, político galego (f. 1909);
***Tomás Abeigón Pazos**, médico e político galego, neto do anterior (1896-1975);
***Tomás Abeigón Muíños**, fillo do anterior (1935-1983);
***Tomás Manuel Abeigón Vidal**, radioafeccionado galego, fillo do anterior;

***Tomás Abeigón Costa**, político galego (n. 1969);
María José Salgueiro

**María José Salgueiro Cortiñas**, nada en Viveiro o , é unha política galega, membro do Partido Popular e delegada do Goberno en Castela e León dende xullo de 2015.

## Traxectoria 
Estudou na Universidade de Santiago de Compostela, licenciándose en Dereito. É funcionaria do corpo técnico superior da administración. É profesora asociada de Dereito do Traballo na Facultade de Dereito da Universidade de Valladolid.

Logo de ser avogada do fondo de garantía salarial da Consellería de Traballo e Seguridade Social e xefa de servizo da viceconsellería de Traballo da Xunta de Castela e León, foi nomeada en 2003 por Juan Vicente Herrera como conselleira da Presidencia e Administración Territorial.

Entre 2007 e 2011 foi conselleira de Cultura e Turismo da Xunta de Castela e León.

O 25 de xullo de 2015, foi nomeada delegada do Goberno en Castela e León polo presidente do goberno, Mariano Rajoy en substitución de Jorge Llorente Cachorro, que actuara como delegado interino dende a saída de Juan Carlos Suárez-Quiñones, que fora nomeado conselleiro do goberno autonómico. A nivel privado, está casada e é nai dunha filla.

## Notas
Línea Aérea Amaszonas

**Línea Aérea Amaszonas S.A.**, normalmente acurtado a **Amaszonas**, é unha aeroliña boliviana con sede na Paz. Opera voos regulares e chárter de pasaxeiros de curto alcance domésticos ademais de voar cara ao Perú, Chile, Paraguai e a Arxentina. O centro de conexións da súa rede atópase no aeroporto internacional El Alto.

## Historia 
A compañía fundouse o 1 de outubro de 1998, pero os voos comezaron no ano 2000. Inicialmente Amaszonas operou vos chárter usando unha pequena frota de avións turbohélice dos modelos Cessna 208 Caravan e Fairchild Swearingen Metroliner. No ano 2012, tras a desaparición de AeroSur, a aeroliña mercou cinco Bombardier CRJ200 a Avmax Aircraft Leasing Inc. co obxectivo de iniciar voos regulares de pasaxeiros. O primeiro destes avións de 50 prazas foi posto en servizo a finais de agosto na ruta entre A Paz e Santa Cruz de la Sierra.

## Frota 
[miniatura|[Bombardier CRJ200 de Amaszonas]]
En decembro de 2017 a frota de Amaszonas estaba formada polos seguintes avións:

## Notas 
## Véxase tamén 
### Ligazóns externas 
* Páxina web da aeroliña
Francisco Pazos

**Francisco Pazos Martínez**, nado en Covas (Meaño) en 1961, é un escultor galego.

## Traxectoria
miniatura|255x255px|esquerda|Cruceiro no Mirador de San Cibrao de Covas (Meaño)
Tras rematar os seus estudos primarios formouse na Escola de Canteiros de Poio entre 1980 e 1985. Despois desta etapa crea o seu propio taller na súa vila natal, onde comezou a crear as súas primeiras obras. Entre 1991 e 2000 estivo na Escola de Canteiros como docente, actividade que abandonou para centrarse de cheo na creación artística.

Realiza escultura figurativa e abstracta utilizando como materiais principais a pedra e a madeira, combinándoas con ensambladuras caprichosas, utilizando roturas deliberadas e grampas innecesarias, o que confire ás súas obras un estilo propio e recoñecible. Tamén realiza cadros pintados sobre madeira e mobles de madeira ou combinados con outros materiais.

As súas obras trufan o concello de Meaño, hai obra no Museo de Pontevedra, e tamén están presentes en diversos lugares fóra de Galicia.

[miniatura|250px|*Fiestra aberta ó mar* ([2004). Paseo marítimo da Coruña]]

## Museos, coleccións e lugares públicos que teñen obra súa
* Santo Domingo de la Calzada, A Rioxa.
* Museo de Pontevedra. 
* Colección Deputación da Coruña.
* Museo Carlos Maside. Sada.
* Colección Afundación.
* Museo Celta de Vigo.
* Universidade de Vigo.
* Concello de Alcobendas, Comunidade de Madrid.
* Paseo marítimo da Coruña.
* Concello de Vigo.
* Concello de Carballo.
* Colección Viñas-Gil. Albacete.
* Colección Bernardo Quetglas. Mallorca.
* Diversas coleccións particulares.

## Premios e bolsas
* 1983 - 2º premio Bolsa "Novos Valores". Bienal de Pontevedra.
* 1984 - 1º premio Bolsa "Novos Valores". Bienal de Pontevedra.
* 1990 - Medalla de  Bronce  XXI Bienal de Pontevedra.
* 2008 - Premio “Antón Fraguas”. Deputación da Coruña.
* 2008 - 1º Premio concurso escultura aire libre Fundación FEIMA. Madrid.
* 2016 - 1º Premio III Certame Francisco Asorey.

## Notas
## Véxase tamén
### Bibliografía
* 

### Ligazóns externas
* Francisco Pazos Páxina persoal .
* 
* Bibliografía en *PintoresGallegos.com* .
Walt Hansgen

**Walter Edwin Hansgen**, nado en Westfield (Nova Jersey) o 28 de outubro de 1919 e finado en Orléans (Francia) o 7 de abril de 1966 foi un piloto de automobilismo estadounidense. A súa andaina nas carreiras comezou como piloto de automobilismo de velocidade. Tiña corenta e un anos no momento do seu debut no Grand Prix e corenta e seis cando morreu, varios días despois de sufrir un accidente durante as probas para as 24 Horas de Le Mans de 1966.

## Traxectoria 
Hansgen participou en dous Grandes Premios de Fórmula 1, debutando o 8 de outubro de 1961 en Watkins Glen, Nova York. Logrou un total de dous puntos de campionato. En 1964 pilotou un MG Liquid Suspension Special, cun motor Offenhauser, para Kjell Qvale, na Indianápolis 500. Rematou 13º naquela carreira. Regresou novamente en 1965, no MG-Huffaker-Offenhauser, onde terminou 14º.

Ademais da Fórmula Un, Walt Hansgen foi un piloto dominante nas tempada da década de 1950 e 1960, gañando numerosas carreiras no VIR, no famoso circuíto de Bridgehampton, e en Watkins Glen ata a súa morte en nás 24 Horas de Le Mans en Francia en 1966.

Pilotando para Briggs Cunningham e John Mecom. Hansgen gañou a carreira de Fórmula Junior no primeiro Gran Premio dos Estados Unidos de 1959 en Sebring, Florida, o 12 de decembro de 1959, pilotando un Stanguellini. Hansen gañou o Monterey Grand Prix, en Laguna Seca Raceway, o 17 de outubro de 1965, pilotando un Lola T70 - Ford de John Mecom. Participou en varias carreiras das 24 Horas de Daytona e Le Mans e as 12 Horas de Sebring. Tamén é famoso pola  introdución de Mark Donohue nás carreiras profesionais.

Hansgen morreu ao estrelarse cun coche deportivo Ford GT 40 Mk2 de 7 litros mentres pilotaba baixo a choiva durante as probas de Le Mans o 3 de abril de 1966. "Un portavoz de Ford dixo que o coche de Hansgen pareceu facer aquaplaning na pista mollada impedindo que o piloto o puidese controlar". Os membros do equipo Ford máis tarde dixeron que Hansgen seguiu empuxando forte baixo a chuvia, aínda que fora advertido polo director do equipo Carroll Smith para que aminorara. No libro de Mark Donohue, *The Unfair Advantage* di que Hansgen intentou saír por unha vía de escape só para descubrir demasiado tarde que se construíra unha barreira nela para seguridade dos espectadores.

## Rexistro de carreiras 
### SCCA National Championship Runoffs
### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

#### 500 Millas de Indianápolis
## Notas 
## Véxase tamén 
### Bibliografía 
*Argetsinger, M. (2006): *Walt Hansgen, His Life and the History of Post-War American Road Racing*, David Bull Publishing, 

### Ligazóns externas 
*Road Racing Drivers Club - see members bio list - *biography and photograph* (includes biographies of all ever invited to join *Road Racing Drivers Club*, living and deceased)
Mercedes Abella

**Mercedes Abella Oliveros**, coñecida como **Mercedes Abella**, nada o 6 de abril de 1926 en Baracoa (provincia de Oriente), 

De 1964 a 1967 foi supervisora e coordinadora de estudantes do Rusk Institute Rehabilitation Medicine de Nova York, e desde 1976 é asistenta do director dese mesmo dentro. De 1970 a 1990 foi consultora do World Rehabilitation Fund para América Central e a China. Desde 1994 é membro do Accreditation Council for Occupational Therapy Education. 

### Vida persoal 
Mercedes Abella casou con George Michael Selizki o 21 de maio de 1980.

## Homenaxe dos terapeutas ocupacionais galegos 
No ano 2008, a Facultade de Ciencias da Saúde da Universidade da Coruña e a Asociacíón profesional galega de terapeutas ocupacionais (APGTO), fixeron entrega, no reitorado da Universidade, a Mercedes Abella, que chegou acompañada do seu marido George Michael Selizki, da medalla de ouro da terapia ocupacional en recoñecemento ao seu labor e traballo.

## Notas 
## Véxase tamén 
### Bibliografía 
* Durante Molina, P. (2001): "Historia de la Terapia Ocupacional". En: Polonio López B.; Durante Molina, P. e Noya Arnaiz, B. *Conceptos Fundamentales de Terapia Ocupacional*. 1ª Ed. Madrid: Editorial Médica Panamericana. 
* Moruno Miralles, P. & Talavera Valverde, M. Á., compiladores (2007): "Terapia Ocupacional: una perspectiva histórica 90 años después de su creación". *Revista de Terapia Ocupacional Galicia* (TOG) / Asociación Profesional Gallega de Terapeutas Ocupacionales (APGTO).
* Pérez de Heredia-Torres M.; Brea-Rivero, M. & Martínez-Piédrola, R. M. (2007): "Origen de la Terapia Ocupacional en España". *Rev. Neurol*. **45** (11).
* Polonio López, B.; Durante Molina, P. & Noya Arnaiz, B. (2001): *Conceptos Fundamentales de Terapia Ocupacional*. 1ª Ed. Madrid: Editorial Médica Panamericana. ISBN 978-84-7903-631-7.
* VV. AA. (2015): *Política, salud y enfermedad en España: entre el desarrollismo y la transición democrática*. Elche: Universidad Miguel Hernández. ISBN 978-84-16024-99-5.

### Outros artigos 
* Terapia ocupacional
* *A ciencia ten nome de muller* (en Wikibooks).

### Ligazóns externas 
* Mercedes Abella, el nacimiento de la T.O. en España en Terapeutas blogpost .
* Mercedes Abella en Prabook.com .
* Gretel Antuña de la Paz (27 de outubro de 2017): Los orígenes de la terapia ocupacional en España en Youtube. Inclúe declaracións, entre outros, de Mercedes Abella .
EVA Air

**EVA Air Corporation** (chinés: 長榮航空; pinyin: *Chángróng Hángkōng*) é unha aeroliña taiwanesa baseada no aeroporto internacional de Taiwán Taoyuan preto de Taipei. Opera servizos de pasaxeiros e carga a uns 40 destinos internacionais en Asia, Australia, Europa e Norteamérica. EVA Air é maioritariamente de propiedade privada e opera unha rede de rutas totalmente internacional. É unha aeroliña de 5 estrelas segundo a clasificación de Skytrax. É a segunda aeroliña máis grande de Taiwán, despois de China Airlines.

Dende a súa fundación en 1989 como afiliada do conglomerado do sector do transporte Evergreen Group, EVA Air expandiuse incluíndo ás súas actividades a carga aérea, o cátering de aeroliñas, a asistencia en terra e servizos de enxeñería de aviación. A súa división de carga, EVA Air Cargo, enlaza coa rede de transporte mundial de Evergreen por mar e terra. A súa subsidiaria doméstica e rexional, UNI Air, opera unha rede de medio e curto alcance cara a destinos en Taiwán, Macau e a China tendo o seu prinipal centro de conexións en Kaohsiung.

EVA Air opera unha frota mixta de avións Airbus e Boeing, con Airbus A330, Airbus A321 e Boeing 777 usados principalmente para rutas de pasaxeiros, xunto con Boeing 747-400 e Boeing 777 para rutas de carga. Foi unha das primeiras aeroliñas en introducir a clase "Premium Economy" (chamada Elite Class en EVA Air), que estrearon en 1991 e está dispoñible a bordo dos seus Boeing 777.

## Frota 
miniatura|Boeing 777-300ER .
En novembro de 2017 a frota de EVA Air estaba formada polos seguintes avións:

## Notas 
## Véxase tamén 
### Ligazóns externas 
* Páxina web da aeroliña
Odón Fernández

O nome de **Odón Fernández** pode referirse a:

***Odón Fernández Rego**, escritor galego (1882-1956);
***Odón Fernández Lavandera**, enxeñeiro agrónomo galego (f. 2001).
Alén dos xéneros

***Alén dos Xéneros*** foi unha mostra artística colectiva comisariada por Ánxela Caramés. A mostra expuña a relación entre os conceptos feminino e feminista e entre os conceptos de masculinidade e feminidade. Foi unha coprodución do Auditorio de Galicia co Museo de Arte Contemporánea de Vigo.

No MARCO estivo entre xaneiro e xuño de 2017 e no Auditorio de Galicia de Santiago de Compostela, entre xullo e novembro de 2017.

As/os artistas que participaron foron:

*Julio Manuel Álvarez Bautista (Vigo, 1992) 
*Xoán Anleo (Marín, 1960)
*Lara Bacelo (Mos, 1981)
*Katrina Biurrun (Barcelona, 1966)
*Vicente Blanco (Cee, 1974)
*Claudia Brenlla (Brasil, 1964)
*Mónica Cabo (Oviedo, 1978)
*Mar Caldas (Vigo, 1964)
*David Catá (Viveiro, 1988)
*Salvador Cidrás (Vigo, 1968)
*Contenedor de Feminismos
*Andrea Costas (Vigo, 1978)
*Carolina Cruz Guimarey (A Coruña, 1981)
*Luz Darriba (Montevideo, Uruguai, 1954)
*Sabela Dopazo Vieites (Santiago de Compostela, 1975)
*EDU Eduardo Fernández (A Coruña, 1987)
*El Ama de Casa Pervertida (Vigo, 1922)
*Cristian Gradín & Pablo Huertas (Soutomaior, 1980 / Pontevedra, 1984)
*Félix Fernández (Viveiro, 1977)
*Basilisa Fiestras (Forcarei, 1986)
*Xisela Franco (Vigo, 1978)
*Celeste Garrido (Marín, 1972)
*Ana Gesto (Santiago de Compostela, 1978)
*Ana Gil (Ourense, 1973)
*Roberto González Fernández (Monforte de Lemos, 1947)
*Cristian Gradín (Soutomaior, 1980)
*Yolanda Herranz (Baracaldo, 1957)
*Colectivo LAG Lara Buyo & Ana Corujo (A Coruña, 1993 / Viveiro, 1993)
*Rebeca Lar (Vigo, 1993)
*Carmen Llonín (Lugo, 1964)
*Gema López (Lugo, 1987)
*LSD
*María Marticorena (A Coruña, 1977)
*Chelo Matesanz (Reinosa, 1964)
*Álex Mene (Vigo, 1968)
*Moona (Vigo, 1975)
*Carme Nogueira (Vigo, 1970)
*O.R.G.I.A
*Mery Pais (Santiago de Compostela, 1990)
*Marta Paz (A Coruña, 1976)
*Uqui Permui (Barallobre, 1964)
*Laura Piñeiro (Pontedeume, 1984)
*POST-OP Majo Pulido & Elena Urko (Ourense, 1974 / Irún, 1975)
*Mar Ramón (Valencia, 1993)
*Reme Remedios (Romiña, 1972)
*Rita Rodríguez (A Coruña, 1981)
*María Ruido (Pidre-Xinzo de Limia, 1967)
*Sara Sapetti (Valladolid, 1976)
*Neves Seara (Ourense, 1983)
*Sonia Tourón (Pontevedra, 1979)
*Peque Varela (Ferrol, 1977)

## Notas
Xogos Hereos

Os **xogos hereos** (en grego τὰ Ἡραῖα "tà Hēráia") da Grecia antiga eran concursos deportivos organizados en Argos e en Olimpia na honra da deusa Hera e reservado ás mulleres. Poden considerarse o antepasado do deporte feminino de competición e a versión feminina dos xogos olímpicos antigos. Son mencionados por Pausanias.

## Xogos hereos de Olimpia 
### Orixe 
Pausanias relata a tradición de que en Olimpia os xogos hereos foran instituídos por Hipodamía como acción de grazas a Hera pola súa voda con Pélope, aínda que tamén sinala unha orixe histórica destes xogos en torno ao -580 o tirano de Pisa Damofonte causara moitos males aos habitantes de Élide polo que, á súa morte, para tratar de reparar os males causados formouse un grupo de 16 mulleres (unha por cada cidade que había entón en Élide). Estas mulleres estableceron os xogos Hereos e cada cinco anos tecían un peplo para Hera.

### Características 
Os xogos estaban organizados polas denominadas «dezaseis mulleres» e consistían en carreiras de raparigas onde había tres categorías de idades. Corríase co pelo solto e as participantes vestían unha túnica que chegaba até un pouco máis arriba do xeonllo e deixaba ao descuberto a zona do ombreiro dereito até o peito. As carreiras tiñan lugar no mesmo estadio de Olimpia onde se desenvolvían os xogos olímpicos. Os premios consistían en coroas de oliveira e parte dunha vaca que fora previamente sacrificada a Hera. Ás veces dedicábanse estatuas ás vencedoras.
## Notas 
## Véxase tamén 
### Ligazóns externas 
* MARTIN, Thomas R.: *An Overview of Classical Greek History from Mycenae to Alexander* (*Panorama da historia da Grecia Antiga desde a* *época micénica* *até a de* Alexandre).
** Apartado *The Olympic Games of Zeus and Hera* (*Os* *xogos olímpicos* *de* *Zeus* *e Hera*): texto inglés no Proxecto Perseus.
Carme Vidal

O nome de **Carme Vidal** pode referirse a:

***Carme Vidal Laxe**, ensaísta e xornalista galega;
***Carme Vidal i Xifré**, pedagoga e política catalá (1954-1998);
***Carme Vidal i Huguet**, filóloga e política catalá (1965).
Nefelometría (medicina)

A **nefelometría** é unha técnica usada en inmunoloxía para determinar os niveis de varias proteínas do plasma sanguíneo. Por exemplo os niveis totais dos diversos isotipos ou clases de anticorpos: inmunoglobulina M, inmunoglobulina G e inmunoglobulina A. É importante na cuantificación de cadeas lixeiras libres séricas de inmunoglobulina en doenzas como o mieloma múltiple. A cuantificación é importante para a clasificación de enfermidades e para a monitorización de enfermidades unha vez que un paciente foi tratado (o incremento do nesgo ou desviación da proporción entre cadeas lixeiras kappa e lambda despois de que un paciente recibiu tratamento é unha indicación de recorrencia da enfermidade).

Realízase medindo a turbidez en mostras de auga facendo pasar luz a través da mostra que vai ser medida. Na nefelometría a medida faise medindo a luz que pasa a través da mostra nun determinado ángulo.

Esta técnica utilízase amplamente en laboratorios clínicos porque pode ser automatizada de maneira relativamente fácil. Está baseada no principio de que unha suspensión diluída de pequenas partículas pode dispersar a luz (xeralmente luz láser) que pasa a través delas en vez de, simplemente, absorbela. A cantidade de dispersión determínase recollendo a luz nun determinado ángulo, xeralmente de 30º e 90º.

Os anticorpos e o antíxeno mestúranse en concentracións tales que só se formen pequenos agregados que non se depositan rapidamente no fondo. Mídese a cantidade de dispersión da luz e compárase coa cantidade de dispersión en mesturas coñecidas. A cantidade da substancia descoñecida determínase a partir dunha curva estándar.

A nefelometría pode utilizarse para detectar tanto os antíxenos coma os anticorpos, pero normalmente realízase con anticorpos como reactivos e o antíxeno do paciente como a substancia descoñecida. Nun laboratorio médico de inmunoloxía poden realizarse dous tipos de probas: "nefelometría de punto final" e "nefelometría cinética".

Na nefelometría de punto final as probas realízanse permitindo que a reacción anticorpo/antíxeno chegue a ser completa (ata que todos os anticorpos do reactivo presente e os antíxenos da mostra do paciente presentes que poden agregarse fixérono xa e non se poden formar máis complexos). Porén, existe o problema de que as grandes partículas se separan da solución e causan unha falsa lectura da dispersión, polo que tivo que idearse a nefelometría cinética.

Na nefelometría cinética, a proporción de dispersión mídese xusto despois de engadir o reactivo. Neste caso, con tal de que o reactivo sexa constante, a proporción de cambio pode considerarse como directamente relacionada coa cantidade de antíxeno presente.

## Notas 
## Véxase tamén 
### Outros artigos 
* Nefelómetro
* Turbidimetría
Laura Hermo

**Laura Hermo Rioboo**, nada en Boiro en 1990, é unha remeira galega e patroa de traiñeira. Gañou 4 competicións da Bandeira da Concha feminina e 2 Ligas ACT, entre outras.

## Traxectoria 
Comezou na canteira do Club de Remo Cabo da Cruz. Despois de gañar algunhas competicións de traiñeiras e campionatos de botes, en 2008 foi nomeada patroa da traiñeira de Galicia na competición feminina da Bandeira da Concha. Dende entón, é a patroa que máis vitorias acumula en dita competición cun total de 4 (en 2008, 2009, 2010 e 2011).

Tamén gañou dúas Ligas ACT (en 2009 e 2010) e dous Campionatos de España de Traiñeiras (en 2010 e 2011).

## Palmarés 
* Bandeira da Concha feminina (4): 2008, 2009, 2010 e 2011.
* Campionato de España de Traiñeiras (2): 2010 e 2011.
* Campionato Galego de Traiñeiras (1): 2010.
* Liga ACT feminina (2): 2009 e 2010.
* Liga galega (2): 2009 e 2010.
* Bandeira de Zarautz (1): 2010.

## Notas 
## Véxase tamén 
### Outros artigos 
* Sociedade Deportiva Rías Baixas
* Bandeira da Concha feminina
Gloria Méndez

**Gloria Méndez Seijido**, nada en Ferrol en 1969, é unha escritora e tradutora galega.

## Traxectoria
Cando era nena marchou cos pais emigrada, primeiro a Guinea Ecuatorial e logo a Barcelona. Licenciouse en Filoloxía pola Universidade de Barcelona, e despois continuou os seus estudos na universidade de París 8, onde fixo un posgrao en Xestión cultural e Fotografía, e na Universidade Aberta de Cataluña, onde fixo un mestrado en Recursos humanos. 

Ademais de en París, tamén viviu en México, os Estados Unidos, Kampala. Preside a Asociación Catalá de Coaching.

## Obra
* *O informe Kristeva* (novela, 1997)
* *La verdadera historia de Sara James* (novela, 2004)
* *Juan, el arbolito viajero, y otros cuentos* (narrativa infantil, 2006).

### Traducións
Ten unha extensa carreira como tradutora ao español. Entre as obras que verqueu atópase *Little Women*, a novela de Louisa May Alcott.

## Vida persoal 
Ten dúas fillas e un fillo.

## Notas
Cellulomonas

***Cellulomonas*** é un xénero de actinobacterias grampositivas con forma de bacilo. Unha das súas características máis distintivas é a súa capacidade de degradar a celulosa, para o que usan encimas como a endoglucanase e a exoglucanase.

## Notas
Lloyd Ruby

**Lloyd Ruby**, nado en Wichita Falls (Texas) o 12 de xaneiro de 1928 e finado na mesma cidade o 23 de marzo de 2009 foi un piloto de automobilismo estadounidense.

## Traxectoria
Ruby competiu na serie USAC Championship Car nas tempadas de 1958-1977, comezou 177 carreiras, incluíndo as 500 Millas de Indianápolis de 1960 a 1977. Logrou finalizar 88 veces no top ten e 7 vitorias. O seu mellor resultado na Indy foi terceiro en 1964. En 1966 liderou a Indy 500 durante 68 voltas.

Ruby tamén logrou vitorias nas carreiras de resistencia nas 24 horas de Daytona (1965-1966), ambas veces asociado con Ken Miles. Ruby e Miles se uniron para gañar as 12 Horas de Sebring de 1966 e o World Sportscar Championship de 1966. Ruby tiña pensado pilotar nas 24 Horas de Le Mans, pero viuse obrigado a retirarse debido a lesións na columna que sufriu nun accidente aéreo. Un ano máis tarde, uniuse a Denny Hulme nun Ford GT 40 Mk IV para as 24 Horas de Le Mans de 1967. Ruby desempeñou un papel clave no programa GT40 da Ford Motor Company a mediados dos anos 60. Tamén participou no Gran Premio dos Estados Unidos de 1961.

### 500 Millas de Indianápolis 
A pesar dunha carreira chea de éxitos, Ruby é probablemente o máis recordado polas súas moitas desgrazas nas 500 Millas de Indianápolis. A súa biografía, escrita por Ted Buss no 2000, titulouse:
"Lloyd Ruby: The Greatest Driver Never to Win the Indy 500". Ruby liderou a carreira en cinco anos diferentes, por un total de 126 voltas. Con todo, o seu mellor final en Indianápolis foi só terceiro en 1964. O seu outro top cinco na Indy foi en 1968. En 1991 incorporárono ao Auto Racing Hall of Fame.

Quizais a loita máis dura de Ruby contra a mala sorte na Indy foi en 1969. Co líder da carreira Mario Andretti experimentando problemas de quecemento, Ruby estaba en boa posición para lograr unha vitoria. Durante unha parada en boxes a media carreira, un membro do equipo indicou a Ruby para que saíse demasiado pronto. O boquerel de recarga aínda estaba enganchado no tanque na aleta esquerda do automóbil, e cando Ruby soltou o embrague, o coche saíu disparado. A boquilla rompeu e fixo un buraco no tanque de gasolina, terminando a carreira de Ruby.

## Morte 
Morreu no 2009 aos 81 anos na súa cidade natal de Wichita Falls, Texas.

## Resultados nas 500 Millas de Indianápolis 
* Ruby ten tres dos mellores dez top ten de cinco carreiras na década de 1960

## Resumo das carreiras no Campionato do Mundo 
As 500 Millas de Indianápolis formaron parte do Campionato do Mundo da FIA entre 1950 e 1960. Os pilotos que competiron na Indy durante eses anos lograron puntos e participaron no Campionato do Mundo. Lloyd Ruby participou en 2 carreiras do campionato mundial: as 500 Millas de Indianápolis de 1960 e o Gran Premio dos Estados Unidos de 1961. Non logrou puntos de campionato.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
Galiza, Estoril

**Galiza** é unha aldea localizada na unión das freguesías de Cascais e Estoril, no distrito e área metropolitana de Lisboa, Portugal. Inclúe os sitios do Monte Leite, Bairro Novo do Pinhal e Alto dos Gaios.

Limita a norte coa localidade de Pau Gordo, a nacente coa Alapraia, a sur con São João do Estoril e a poñente co Estoril. A pesar da súa antiguidade, a notoriedade e desenvolvemento de São João do Estoril levan a que, na actualidade, se inclúa xeograficamente mentres parte desta localidade.

## Toponimia 
Recibe o seu nome, á semellanza doutras localidades portuguesas, por ser poboada orixinalmente por galegos.

## Historia 
Pertenceu ata 1915 á freguesía de Alcabideche, sendo desanexada desta para formar a nova freguesía do Estoril.

Na aldea celebrouse, en 1957, o V Congreso do Partido Comunista Portugués, que aprobou o primeiro programa e estatutos do partido e recibiu saúdos doutros partidos comunistas.

## Galería de imaxes 
## Notas 
## Véxase tamén 
*São João do Estoril
* Estoril
* Livramento, Estoril
* Parede
*Alcabideche
* Ribeira da Cadaveira
* Aldeia Galega
Oswald Karch

**Oswald Karch**, nado en Ludwigshafen o 6 de marzo de 1917 e finado en Mannheim o 28 de xaneiro de 2009, foi un piloto de automobilismo alemán.

## Traxectoria
Participou nun Gran Premio de Fórmula Un, o Gran Premio de Alemaña de 1953. Retirouse da carreira, sen lograr puntos de campionato.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
Ribeira da Cadaveira

A **ribeira da Cadaveira** é un pequeno curso de auga costeiro, encanado no seu treito final, que desauga na zona entre as praias da Poza e do Tamariz, en São João do Estoril. Está clasificada segundo a metodoloxía do Instituto da Auga portugués como «Moi Poluída».

O étimo «cadaveira» refírese a un terreo de cádavos, palabra de orixe galega que designa os paus de toxo queimados que ficaban en pé tras unha queimada.

A ribeira estaba no centro dunha dita popular na zona onde desembocaba:

## Notas
## Véxase tamén 
### Outros artigos
* Cascais
* Galiza, Estoril
Facultade de Ciencias da Saúde da Coruña

A **Facultade de Ciencias da Saúde** da Universidade da Coruña creouse no ano 2001 (DOG de 12 de decembro de 2001), por transformación da Escola Universitaria de Terapia Ocupacional.

A súa sede está situada no Campus da Coruña, no Hospital Marítimo de Oza.

## Características 
A Facultade conta cun sistema de garantía interna de calidade (SGIC), con obxecto de favorecer a mellora continua das titulacións impartidas, atendendo ao proceso deseñado pola Axencia Nacional de Avaliación da Calidade e Acreditación (ANECA) e a Axencia para a Calidade do Sistema Universitario de Galicia (ACSUG). Nela inclúese o **Departamento de Medicina**.

## Oferta formativa 
* **Grao en Terapia Ocupacional**, recoñecido en España como a titulación máis prestixiosa desta disciplina científica e a primeira en adaptarse aos ensinos do Espazo Europeo de Educación Superior.
* **Máster Universitario en Asistencia e Investigación Sanitaria**. Ofrece tres especialidades:
** Reeducación Funcional, Autonomía Persoal e Calidade de Vida (presencial).
** Fundamentos de Investigación Biomédica (presencial).
** Investigación Clínica (presencial e on-line).
* **Máster Interuniversitario en Xerontoloxía Clínica**, en colaboración coa Universidade de Santiago de Compostela (presencial).
* **Máster Interuniversitario en Ciencia e Tecnoloxía en Termalismo e Balneoterapia**, en colaboración coa Universidade de Vigo (presencial e on-line).

Os másteres están dirixidos a profesionais do ámbito das Ciencias da saúde e a outras afíns relacionadas coa asistencia e a investigación sanitaria. Constitúen o período de formación dos Programas de Doutoramento en Ciencias da saúde adscritos ao Departamento de Medicina.

## Notas 
## Véxase tamén 
### Outros artigos 
* Terapia ocupacional
* Terapeuta ocupacional

### Ligazóns externas 
* Facultade de Ciencias da Saúde
Aeroporto de Louisville

O **Aeroporto internacional de Louisville**  é un aeroporto público e militar situado na cidade estadounidense de Louisville, Kentucky. O seu código IATA, SDF, está baseado no seu anterior nome, *Standiford Field*. Aínda que no presente non ten voos internacionas de pasaxeiros regulares, é un porto de entrada e opera gran cantidade de voos de carga internacionais. É o terceiro aeroporto máis concorrido dos Estados Unidos en termos de carga e o sétimo do mundo.

O aeroporto é fogar de Worldport, o centro de conexións mundial de UPS. A 123 Á de Carga da Garda Aérea Nacional de Kentucky opera avións de transporte Lockheed C-130 Hercules dende a Base Aérea de Louisville, situada nas instalacións do aeroporto.

## Aeroliñas e destinos
### Pasaxeiros
### Carga
## Notas 
## Véxase tamén 
### Ligazóns externas 
* Web do aeroporto
Stone Temple Pilots (álbum de 2018)

***Stone Temple Pilots*** é o sétimo álbum de estudio da banda estadounidense de rock alternativo Stone Temple Pilots, publicado o 16 de marzo de 2018 a través do selo Atlantic Records. É o seu segundo disco autotítulado consecutivo. É o seu primeiro álbum en contar co cantante Jeff Gutt, e o primeiro sen o seu histórico vocalista Scott Weiland, que morreu no ano 2015. O primeiro sinxelo, "Meadow", editouse o 15 de novembro de 2017. Un segundo sinxelo, "Roll Me Under", apareceu o 31 de xaneiro de 2018 para anunciar o lanzamento do disco e a xira da banda nese ano. O 22 de febreiro editouse un terceiro sinxelo, "The Art of Letting Go", e o 8 de marzo o cuarto, "Never Enough".

## Listaxe de cancións 
## Notas
A Chorus of Storytellers

***A Chorus of Storytellers*** é o quinto álbum de estudio da banda estadounidense de post-rock The Album Leaf, publicado o 2 de febreiro de 2010 a través do selo Sub Pop.

O álbum gravono Ryan Hadlock en febreiro de 2009 no Bear Creek Studio, nas afóras de Seattle. Foi mesturado en Reikiavik por Birgir Jon Birgisson no mes de xuño.

## Listaxe de cancións 
## Notas
Johnny colleu o seu fusil

***Johnny colleu o seu fusil*** (en ) é un filme estadounidense antibélico escrito e dirixido por Dalton Trumbo e protagonizado por Timothy Bottoms, Kathy Fields, Marsha Hunt, Jason Robards, Donald Sutherland e Diane Varsi. Baséase na novela homónima de Trumbo.

Aínda que tivo certo éxito no tempo da súa estrea, foi esquecido pouco despois polo gran público. A pesar de que se coñece que Jimmy Carter esixiu aos membros do seu goberno que visen o filme pouco despois da súa elección como gobernador de Xeorxia en 1971, o filme fíxose máis popular cando foi incluído no vídeo da canción "One", de Metallica, que acabou por converter *Johnny colleu o seu fusil* nun filme de culto. Os membros de Metallica compraron os dereitos do filme para poder seguir mostrando o videoclip sen pagar *royalties* adicionais.

Foi emitido na TVG o 24 de marzo de 2018.

## Argumento 
Joe Bonham (Timothy Bottoms), un soldado estadounidense novo ferido por un proxectil durante a primeira guerra mundial, xace na cama dun hospital. É un amputado cuádruplo que tamén perdeu os seus ollos, orellas, boca e nariz. Permanece consciente e capaz de razoar, mais as súas feridas fano prisioneiro no seu propio corpo. Mentres deriva entre a realidade e a fantasía, lembra a súa vida pasada coa súa familia e a súa moza (Kathy Fields). Tamén establece un vínculo cunha enfermeira nova (Diane Varsi) que nota a súa situación.

Joe intenta comunicarse cos méditos mediante o código Morse movendo a súa cabeza dicindo "help" ("axuda"). Desexa que o exército dos Estados Unidos o coloque nun cadaleito de cristal nun espectáculo de monstros (*freak show*) para mostrar os horrores da guerra. Cando se lle di que o seu desexo é imposible, responde pedindo a eutanasia, repetindo "kill me" ("mátenme").

Finalmente dáse de conta de que o exército non pode levar a cabo o seu desexo e que o deixará no estado de morte vivente. A súa enfermeira intenta practicarlle a eutanasia atoando o seu tubo respiratorio, pero o supervisor páraa antes de que Joe faleza. Joe entende que nunca sairá da súa trampa e déixano só repetindo "SOS Help me" ("SOS, axúdenme").

## Elenco 
* Timothy Bottoms como Joe Bonham
* Kathy Fields como Kareen
* Marsha Hunt como a nai de Joe
* Jason Robards como o pai de Joe
* Donald Sutherland como Cristo
* David Soul como soldado
* Anthony Geary como soldado
* Charles McGraw como Mike Burkeman
* Sandy Brown Wyeth como Lucky
* Don 'Red' Barry como Jody Simmons (acreditado como Donald Barry)
* Diane Varsi como enfermeira #4

## Produción 
O filme distingue entre a realidade de Joe e a fantasía con branco e negro para o hospital e cor para os seus soños e lembranzas. Os seus soños están inducidos polas drogas, como cando fala co seu pai morto e Xesús Cristo, coa cor saturada. Os seus recordos son nunha cor máis clara, como na viaxe de pesca e a súa última noite con Kareen. As feridas de Joe nunca se ven nas escenas do hospital: a súa cara está cuberta cunha máscara e o seu corpo por sabas.

## Notas
Joe Sugg

**Joseph Graham "Joe" Sugg**, nado en Wiltshire o 8 de setembro de 1991, é un youtuber e escritor británico, coñecido polas súas canles de YouTube, *ThatcherJoe*, *ThatcherJoeVlogs* e *ThatcherJoeGames*.

## Traxectoria
Fillo de Tracey e Graham Sugg, é irmán máis novo da tamén youtuber Zoe Sugg, coñecida en YouTube como Zoella. Sugg traballou colocando tellados de palla, ademais da súa carreira en Youtube. Desde 2014 até principios de 2016, Sugg viviu nun apartamento en Londres xunto ao seu amigo e tamén *youtuber* Caspar Lee. 

Sugg creou a súa canle *ThatcherJoe* en novembro de 2011, e desde febreiro de 2016 conta con máis de 6,1 millóns de subscritores e máis de 592 millóns de reproducións. Os seus vídeos consisten en desafíos, bromas, e imitacións. Sugg tamén creou *YouTuber Innuendo Bingo*, similar a un segmento da BBC Radio 1, e máis tarde foi convidado a participar no segmento da BBC Radio 1.

### Música 
Sugg formou parte do proxecto 'YouTube Boyband', o cal recadou diñeiro para Cómic Relief e foi presentado por *The Guardian*. No 2014, Sugg tamén participou no single «Do They Know It's Christmas?» como parte do supergrupo de caridade "Band Aid 30", nunha recadación de diñeiro para a epidemia do virus Ébola en África Occidental.

### Cine 
En 2015, Sugg, xunto con Lee, realizou un cameo de voz na versión británica da película cómica Bob Esponxa: Un heroe fose da auga, como unha das gaivotas. O 23 de novembro de 2015 saíu á venda a súa película "Joe and Caspar Hit the Road", protagonizada por Caspar Lee e por el, e cuxa premier mundial foi o 22 de novembro en Londres

## Notas 
## Véxase tamén 
### Ligazóns externas 
*
Fiji Airways

**Air Pacific Limited**, comercializada como **Fiji Airways** (e anteriormente como **Air Pacific**), é a aeroliña nacional de Fiji. Está baseada en Nadi ], e opera servizos internacionais e domésticos a 17 cidades de 10 países ao redor do océano Pacífico. Fiji Airways transporta anualmente a case dous terzos dos visitantes do país. O goberno do país posúe o 52% da compañía e Qantas o 46%, estando o resto en mans dos gobernos de distintas illas nación do Pacífico.

## Frota 
[miniatura|[Airbus A330-200 de Fiji Airways]]
[miniatura|[Boeing 737-800 de Fiji Airways en 2013]]
En novembro de 2017 frota de Fiji Airways estaba formada polos seguintes avións:

## Notas 
## Véxase tamén 
### Ligazóns externas 
* Páxina web da aeroliña
Patricia de Lorenzo

**Patricia de Lorenzo González**, nada na Coruña en 1971, é unha actriz, cantante e actriz de dobraxe galega. 
## Traxectoria
Desde 1994 forma parte da compañía de teatro Chévere. Como cantante formou parte do grupo de canto *a capella* Os Tristáns e de La Tirana en 2009.

## Distincións
En 2020 recibiu o Premio Mestre Mateo á mellor actriz polo seu papel protagonista no filme *Eroski Paraíso* de Jorge Coira.
## Filmografía 
* *Sen motivo aparente* (Eduardo Gabín, 1994)
* *Décimo aniversario* (Alber Ponte, 1998)
* *Máis ca irmáns* (Ramón Costafreda, 2005)
* *Galatasaray-Dépor* (Hannes Stöhr, 2005)
* *Crebinsky* (Enrique Otero, 2009)
**Eroski Paraíso* (Jorge Coira, 2019)

### Curtametraxes 
* *As xoias da Señora Bianconero* (Jorge Coira, 1994)
* *En Plan Galicia,* incluída na longametraxe-documental *Hai que botalos*) (2005)

### Dobraxes 
* *La maté porque era mía* - Madeleine (1993)
* *Viviendo sin límites* - Irene (1999)
* *La criatura* (miniserie de TV) - Tauna (1999)
* *Anaconda* - Denise Kalberg (1997)
* *La fuerza del corazón* - Voces adicionais (2000)
* *Shin-chan* - Voces adicionais

## Teatro 
* *Annus Horríbilis (Pícola Ópera Portábile)* (1994)
* *Rastros* (1999)
* *Río Bravo 02* (2002)
* *Citizen* (2011)
* *Eurozone* (febreiro de 2013)
* *As fillas bravas* (2014)
* *Ultranoite no País dos Ananos* (2014)
* *Eroski Paraíso* (2016)

## Televisión 
* *Pratos combinados*: episodio 64 - Un pai a medida. (Profesora de galego de Migueliño)
* *Pepe O Inglés* (TVG)

## Notas 
## Véxase tamén 
### Bibliografía 
* 
### Ligazóns externas 
* Ficha no Consello da Cultura
* Perfil na Rede Nasa
Bandeira das Illas Malvinas

A **bandeira das Illas Malvinas** foi adoptada o 25 de xaneiro de 1999 e consiste nun pavillón azul coa bandeira do Reino Unido no cantón (esquina superior esquerda) e o escudo do territorio británico de ultramar superposto.

## Historia e uso 
A primeira bandeira das Malvinas adoptouse en 1876 e consistía nun pavillón azul co antigo escudo das illas superpostos. O escudo (e polo tanto a bandeira) modificouse o 16 de outubro de 1925. 

O primeiro escudo era un selo que consistía nunha imaxe do HMS *Hebe* (que levou a moitos dos primeiros colonos británicos ás illas, entre eles Richard Moody, na década de 1840) no estreito de San Carlos, pasado por alto por un touro (representando ó gando salvaxe que outrora vagaba polas illas). un novo estandarte das illas foi presentado o 16 de outubro de 1925, dividido diagonalmente, contando co *Desire* con fondo azul e un lobo mariño en fondo dourado, co lema das illas. Este escudo de armas máis tarde substituíu a imaxe do touro e o barco na bandeira.

O 29 de setembro de 1948, a bandeira foi actualizada para incluír o escudo actual superposto sobre un disco branco. En 1999, o tamaño do escudo aumentou e o disco branco foi eliminado para crear a bandeira actual.

## Galería 
### Outras bandeiras 

Ficheiro:Civil Ensign of the Falkland Islands.svg|Actual estandarte vermello.
Ficheiro:Flag of the Governor of the Falkland Islands.svg|Bandeira do gobernador.
Ficheiro:British joint forces flag Falkland Islands.svg|Bandeira militar británica empregada nas Malvinas.
Ficheiro:Bandera de la Provincia de Tierra del Fuego.svg|Bandeira das Malvinas de acordo co reclamo arxentino que as considera xurisdición da provincia Terra de Fogo, Antártida e Illas do Atlántico Sur.

### Antigas bandeiras 

Ficheiro:Flag of the Falkland Islands (1876–1925).svg|Bandeira empregada entre 1876-1925.
Ficheiro:Flag of the Falkland Islands (1925–1948).svg|Bandeira empregada entre 1925-1948.
Ficheiro:Civil Ensign of the Falkland Islands (1999).svg|Bandeira previa a 1999 de cor vermella.
Ficheiro:Flag of Argentina.svg|Bandeira empregada entre o 2 de abril e o 14 de xuño de 1982, durante o Conflito do Atlántico Sur.
Ficheiro:Flag of the Falkland Islands (1948–1999).svg|Bandeira empregada entre 1948-1999, foi prohibida durante a reocupación arxentina de 1982.

## Notas 
## Véxase tamén 
### Outros artigos 
* Escudo das Illas Malvinas
Sensō-ji

miniatura|Sensō-ji. Noite do 27 de outubro de 2017
**Sensō-ji** é un popular templo budista situado no distrito de Asakusa (浅草), Tokyo. Outros nomes polo o que é coñecido son o Templo de Asakusa Kannon (pola devoción á deusa Kannon) ou, simplemente, Templo de Asakusa. A súa gran popularidade como atracción turística ven derivada do seu xigantesco Chōchin presidindo a entrada exterior.

## O templo 
O templo posúe unha porta exterior que é coñecida como a “porta do trono”, en xaponés KaminariMon (雷門 – símbolos que podemos ler no Chōchin) que nos dá a entrada á Nakamise-dōri (仲見世通り), un corredor de tendas (maiormente adicadas aos souvenirs e á alimentación) antes de desembocar no propio templo, conformado por : a porta interior (Hōzōmon), as edificacións adxuntas (para ler a fortuna, comprar amuletos ou purificarse), un pagode de cinco niveis e o altar principal, lugar onde se realizan maiormente os rezos.

Este é o templo onde se acolle a festividade de Sanja Matsuri , un dos máis importantes de Tokyo. 

## Galería de imaxes 

Ficheiro:Entrada co Chōchin.jpg|Entrada con Chōchin, Sensō-ji Asakusa
Ficheiro:Gardian do Hozomon.jpg|Gardián do Hōzōmon, Outubro 2017.
Ficheiro:Chōchin Outubro 2017.jpg|Chōchin Outubro 2017

## Notas 
## Véxase tamén 
### Ligazóns externas 
* Sitio oficial do templo de Sensō-ji
Escudo das Illas Malvinas

O **escudo das Illas Malvinas** foi oficialmente adoptado o 29 de setembro de 1948. Consiste nun barco que representa ó *Desire*, que segundo o Reino Unido foi o navío co que o capitán británico John Davis descubriu as illas Malvinas en 1592. O lema *Desire the Right* («Desexa o xusto»), atópase ó pé e tamén fai referencia ó nome do barco. Por último, o carneiro branco representa a cría de ovellas, que sempre foi a principal actividade económica das illas, e a herba verde está como mostra da vexetación autóctona de tussok, existente en todo o arquipélago.

## Notas
Vostok 1

**Vostok 1** foi o nome da primeira misión tripulada da Historia, con Iuri Gagarin a bordo. Foi lanzada pola Unión Soviética o 12 de abril de 1961 mediante un foguete Vostok 8K72K desde o cosmódromo de Baikonur.

## Características 
A misión de Vostok 1 foi realizar a primeira misión orbital tripulada. O equipamento da cápsula incluía o soporte vital e comunicación por radio e televisión para monitorizar o estado do cosmonauta. O voo foi completamente automático e os controis manuais estaban bloqueados polo descoñecemento da influencia do espazo no comportamento dos humáns, pero podían desbloquearse cun código numérico que se atopaba nun sobre pechado que Gagarin tiña á súa disposición. Durante a reentrada o módulo de servizo quedou enganchado na cápsula de reentrada, facendo que esta xirara descontroladamente ata que a calor da reentrada fundíu o cable que mantiña unidos ambos módulos. Gagarin, tal como estaba planeado, exectouse da cápsula a uns poucos quilómetros de altura e aterrou usando o seu propio paracaídas.

O voo tivo lugar 25 días antes do primeiro voo espacial suborbital dos Estados Unidos.

## Véxase tamén 
### Outros artigos 
*Vostok 2
*Vostok 3
*Vostok 4
*Vostok 5
*Vostok 6
*Vostok (nave espacial)
*Iuri Gagarin

## Notas
Theo Fitzau

**Theodor Fitzau**, nado en Köthen o 10 de febreiro de 1923 e finadoen Groß-Gerau o 18 de marzo de 1982, foi un piloto de carreiras de Alemaña Oriental.

## Traxectoria
Participou principalmente en Fórmula 2. Tamén correu nun Gran Premio do Campionato do Mundo, o Gran Premio de Alemaña de 1953, pilotando un AFM propiedade do seu compañeiro Helmut Niedermayr. Retirouse da carreira, sen lograr puntos de campionato.

## Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
Ernst Loof

dereita|miniatura|Veritas RS de 1948
[dereita|miniatura|BMW 328 [Mille Miglia cupé]]

**Ernst Loof**, nado en Neindorf (preto de Oschersleben) o 4 de xullo de 1907 e finado en Bonn o 3 de marzo de 1956, foi un automobilista enxeñeiro e piloto de carreiras alemán. Contribuíu ao deseño do automóbil deportivo BMW 328 a finais dos anos 1930. 

## Traxectoria
Loof participou nun Gran Premio do Mundial de Fórmula Un, o Gran Premio de Alemaña de 1953 o 2 de agosto. Retirouse por culpa dun fallo da bomba de combustible despois de dous metros de carreira e non logrou puntos de campionato. Correndo só dous metros desde a grella de saída, Loof mantén o indesexable rexistro o piloto coa carreira máis curta da Fórmula Un, un rexistro atribuído a miúdo a Marco Apicella.

Loof tamén foi un famoso deseñador e piloto de motociclismo, que logrou numerosos éxitos nos anos de pre-guerra para Imperia de Bad Godesberg e para BMW. Máis tarde converteuse nun dos fundadores da compañía Veritas, exitosa na Fórmula Dous co Meteor no período posterior á posguerra. A compañía tamén construíu automóbiles deportivos, principalmente motorizados por BMW, así como os cabriolets Dyna-Veritas motorizados con Panhard.

Loof foi o deseñador principal do coche Veritas que pilotou nesta carreira. A empresa xa quebrar por esa época e os seus activos foron adquiridos por BMW. Foi contratado por BMW como enxeñeiro de deseño de carrozarías e traballou ata que se retirou debido a enfermidade. Loof morreu en 1956 dun tumor cerebral.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
### Bibliografía
*